Súradnice: 47°57′30″S 17°37′25″V﻿ / ﻿47,9582°S 17,6235°V﻿ / 47.9582; 17.6235

Kanál **Vojka-Kračany** je kanál v Podunajsku na území obcí Rohovce, Blatná na Ostrove, Holice, Lúč na Ostrove, Kráľovičove Kračany, Kostolné Kračany, Vrakúň, Dunajská Streda, Povoda v okrese Dunajská Streda v Trnavskom kraji. Nachádza sa v geomorfologickom celku Podunajská rovina. Ústi do vodného toku Gabčíkovo-Topoľníky. Má dĺžku 19,0 km. Rád toku V.

Začiatok
--------

Začína sa v 118 m n. m. pri priesakovom kanáli prívodného kanála – *Dunajského kanála* na území obce Rohovce, v poľnohospodárskom extraviláne, v západom kúte poľa *Dusivé*, v blízkosti samoty, hospodárskeho dvora *Štrkovec*.

Opis toku
---------

Od začiatku tečie severovýchodným smerom v priamke poľnohospodárskym extravilánom obce Rohovce, mení smer najprv na severovýchod a neskôr na východ, v 118 m n. m. podteká cestu z Kyselice do samoty *Štrkovec* v obci Rohovce, v 117 m n. m. priteká na obecnú hranicu a vteká na územie obce Blatná na Ostrove, v 117 m n. m. priteká na obecnú hranicu a vteká na územie obce Holice, v 117 m n. m. podteká cestu z obce Holice do obce Horný Bar, v 117 m n. m. priteká na obecnú hranicu a vteká na územie obce Lúč na Ostrove, v 114 m n. m. priteká na obecnú hranicu, malý úsek tečie po tejto hranici a vteká na územie obce Kráľovičove Kračany, v 113 m n. m. priteká na obecnú hranicu a vteká na územie obce Kostolné Kračany, v 113 m n. m. priteká na obecnú hranicu a vteká na územie obce Vrakúň, v 113 m n. m. priteká na obecnú hranicu a vteká na územie mesta Dunajská Streda, v 112 m n. m. priteká na obecnú hranicu a vteká na územie obce Povoda, v 112 m n. m. v južnej oblasti územia obce Povoda ústi do kanála Gabčíkovo-Topoľníky ako jeho ľavostranný prítok. V celom svojom priebehu od začiatku až po ústie preteká nezalesneným poľnohospodárskym extravilánom s extrémne nízkou sklonitosťou rovinatým terénom v smere severovýchod až juhovýchod.
Kanál *Vojka-Kračany* patrí do okresu Dunajská Streda v Trnavskom kraji. Nachádza sa v geomorfologickom celku Podunajská rovina.

Prítoky
-------

Od začiatku až po svoje ústie priberá prítoky:
v 117 m n. m. na území obce Holice bezmenný ľavostranný prítok,
v 115 m n. m. na území obce Lúč na Ostrove v katastrálnom území *Malá Lúč* pravostranný prítok Jatovský kanál,
v 115 m n. m. na území obce Lúč na Ostrove v katastrálnom území *Veľká Lúč* ľavostranný prítok Malolúčsky kanál,
v 115 m n. m. na území obce Lúč na Ostrove v katastrálnom území *Veľká Lúč* bezmenný ľavostranný prítok,
v 115 m n. m. na území obce Lúč na Ostrove v katastrálnom území *Veľká Lúč* ľavostranný prítok Veľkolúčsky kanál,
v 114 m n. m. na území obce Kráľovičove Kračany v katastrálnom území *Kráľovičove Kračany* ľavostranný prítok Gerský kanál,
v 113 m n. m. na území obce Kostolné Kračany v katastrálnom území *Amadeho Kračany* pravostranný prítok Kračiansky kanál,
v 113 m n. m. na území obce Vrakúň pravostranný bezmenný prítok,
v 113 m n. m. na území obce Vrakúň ďalší pravostranný bezmenný prítok,
v 113 m n. m. na území mesta Dunajská Streda v katastrálnom území *Mliečany* ľavostranný prítok Mliečanský kanál.
v 112 m n. m. na hranici mesta Dunajská Streda a obce Povoda ľavostranný prítok Lidérsky kanál.

Pôvod názvu
-----------

Názov vodného toku *Vojka-Kračany* má pôvod v dvoch toponymách. V názve obce Vojka nad Dunajom, ktorá leží na náprotivnom brehu prívodného kanála oproti samote *Štrkovec* z obce Rohovce. V obci Rohovce sa tento vodný kanál začína a cez ňu preteká. Obec Vojka nad Dunajom leží medzi starým korytom Dunaja a prívodným kanálom – *Dunajským kanálom*. Druhá obec, ktorá odovzdala svoj názov do názvu kanála, je obec Kráľovičove Kračany alebo obec Kostolné Kračany, cez územie ktorých kanál *Vojka-Kračany* preteká. 
Prijatý bol názov kanála v podobe *Vojka-Kračany* ako súčasť početnej skupiny názvov v slovenskej toponymii, najmä hydronymii. Obidva elementy názvu kanála sú spojené spojovníkom. Tento spôsob pomenovania vodných kanálov je bežný. 
Najstaršie dochované písomné záznamy názvu osady (obce) sa viažu k roku 1186 v podobe *Vayka* a k roku 1254-55 v podobe *Woyka*.
Medzi odborníkmi nepanuje zhoda o pôvode názvu obce Vojka nad Dunajom. Pôvod názvu z osobného mena *Bajka* je málo presvedčivý. Najpravdepodovnejšia motivácia pomenovania osady, obce Vojka nad Dunajom v období pomenovacieho procesu je zrejme domácka podoba *Vojko* slovanského predkresťanského osobného mena *Vojtech, Voj(e)slav, Vojmír*. Tieto osobné mená, patrili príslušníkom dobovej vládnucej vrstvy. Podobný pôvod názvu majú aj názvy obcí Vojkovce, Vajkovce, Vojany, Vojka, Maťovské Vojkovce a názov časti obce *Vajka nad Žitavou* v obci Lúčnica nad Žitavou. 
Názov vodného kanála bol štandardizovaný v roku 1992. V priestore slovenskej hydronymie vodných tokov hydronymum *Vojka-Kračany* je jedinečným hydronymom (júl 2022).

Referencie
----------

1. ↑  Názvy kanálov. Bratislava: Úrad geodézie, kartografie a katastra Slovenskej republiky. Dostupné online  [cit. 2022-07-24.
2. ↑  Geografické názvy okresu Dunajská Streda A 27. Geografické názvoslovné zoznamy OSN ČSFR. Bratislava: Slovenský úrad geodézie a kartografie, P-386/1992 z 23.9.1992. 70 s. S. 39, 40, 61, 62. ISBN 80-900509-9-9
3. ↑  KOČICKÝ, Dušan a IVANIČ, Boris. Geomorfologické členenie Slovenska. Bratislava: Štátny geologický ústav Dionýza Štúra, 2011. Dostupné on-line na  [cit. 2022-07-22]
4. ↑  Názvy vrchov a dolín Slovenskej socialistickej republiky A 6. Geografické názvoslovné zoznamy OSN ČSSR. Bratislava: Slovenský úrad geodézie a kartografie, P-250/1986 z 5.8.1986. 211 s. S. 14, 141. 079-902-87 NVA (identifikačný kód tlačoviny z obdobia pred ISBN)
5. ↑  Priebeh kanála Vojka-Kračany v Základnej báze údajov geografického informačného systému ZB GIS. Dostupné on-line na  [cit. 2022-07-24]
6. ↑  Milan Majtán. *Názvy obcí Slovenskej republiky (Vývin v rokoch 1773-1997)*. 1. vyd. Bratislava : Veda vydavateľstvo Slovenskej akadémie vied, 1998. 600 s. ISBN 80-224-0530-2. S. 139, 146, 331.
7. ↑  Juraj Hladký; Andrej Závodný. *Hydronymia Žitného ostrova*. 1. vyd. Trnava : Trnavská univerzita v Trnave Pedagogická fakulta, 2015. 318 s. (Hydronymia Slovaciae.) ISBN 978-80-8082-840-0. S. 242.
8. ↑  Milan Majtán. *Z lexiky slovenskej toponymie*. 1. vyd. Bratislava : Veda vydavateľstvo Slovenskej akadémie vied, 1996. 191 s. ISBN 80-224-0480-2. S. 22, 24, 25, 57, 61, 127, 142.
9. ↑  Miroslav Kropilák. *Vlastivedný slovník obcí na Slovensku*. 1. vyd. Bratislava : Veda vydavateľstvo Slovenskej akadémie vied, 1978. 532, 3. diel s. S. 278.
10. ↑  Lajos Kiss. *Földrajzi nevek etimológiai szótára A-K, L-Zs*. 4. rozšírené. vyd. Budapest : Akadémiai kiadó, 1998. 2 zv. (821 + 822 s.) ISBN 963 05 4567 5. S. 2. zv. 618, 722-724. (maďarčina)
11. ↑   Milan Majtán; Matej Považaj. *Meno pre naše dieťa*. Bratislava : Obzor, 1983. 198 s. S. 13-16, 98.

| * z
* d
* u
Vodné toky v povodí Malého Dunaja (od Dunaja nad Chotárny kanál) |
| --- |
| 
* Baka
* Baraní kanál
* Biela voda
* Blahovský kanál
* Blatina - Šúrsky kanál
* Blatný kanál
* Bystrý potok
* **Čierna voda**
* Čotfanský kanál
* Diarhan
* Fenešský kanál
* **Gabčíkovo-Topoľníky**
* Gerský kanál
* Hornolúcky kanál
* Jatovský kanál
* Jazerný kanál
* **Klátovské rameno**
* **Klátovský kanál**
* Kračiansky kanál
* Liderský kanál
* Malinovo-Blahová
* Malolúčsky kanál
* Mliečanský kanál
* Pastiersky kanál
* Predlúčny kanál
* Prícestný kanál
* Starý Klátovský kanál
* Suchý potok
* Šuľany-Jurová
* Teplica
* Tomášov-Lehnice
* Trstená-Baka
* Valdberský kanál
* Veľkoblahovský kanál
* Veľkolúčsky kanál
* Viliamov kanál
* Vojka-Kračany
* Vydrí kanál
* Zugovský kanál

 |
| 
Súvisiace šablóny
Vodné toky v povodí Čiernej vody
Vodné toky v povodí Malého Dunaja (2. časť)
Vodné toky v povodí Šúrskeho kanála
 |